प्रणवको दोहोरो जित
आर्मी क्लबका प्रणव खनालले १४ औं राष्ट्रिय लनटेनिस प्रतियोगिताको पुरुष सिंगलमा शुक्रबार दोहोरो जित पाएका छन् ।
काठमाडौं — आर्मी क्लबका प्रणव खनालले १४ औं राष्ट्रिय लनटेनिस प्रतियोगिताको पुरुष सिंगलमा शुक्रबार दोहोरो जित पाएका छन् ।सातदोबाटोस्थित टेनिस कोर्टमा प्रणवले पश्चिमाञ्चलका प्रदीप खड्कालाई ६–३, ६–० र मध्यमाञ्चलका राजेश क्षेत्रीलाई ६–१, ६–१ को सोझो सेटमा हराए । एपीएफका श्रीराम मगरले पुलिसका कमलबहादुर भण्डारीलाई ६–३, ७–५ र एपीएफका श्रीरामले आर्मीका अभिनव आचार्यलाई ६–२, ६–२ ले हराए । पुलिसका कमलबहादुरले मध्यमाञ्चलका निशान श्रेष्ठलाई ६–१, ६–०, आर्मीका संरक्षकभूषण वज्राचार्यले सुदूरपश्चिमका गौरवप्रताप शाहीलाई ६–०, ६–२, पश्चिमाञ्चलका अभिषेक बाँस्तोलाले पुलिसका महेश श्रेष्ठलाई ६–०, ६–०, पुलिसका दावा शेर्पाले एपीएफका आत्माराम कार्कीलाई ६–३, ६–३ ले हराएका थिए । महिला सिंगलमा पुलिसकी मायांका राणाले एपीएफकी विजिशा श्रेष्ठलाई ६–३, ६–३ र मध्यमाञ्चलकी स्नेहा यादवलाई ६–०, ६–० ले हराए । स्नेहा पश्चिमाञ्चलकी गंगा शर्मासँग पनि ६–२, ६–२ ले हारिन् । पुलिसकी माहिका राणाले पनि दुई जित पाइन् । उनले आर्मीकी अभिलाषा विष्टलाई ६–३, ६–० र एपीएफकी भगवती बिकलाई ६–१, ६–२ ले हराइन् । भगवतीले भने एपीएफकी इन्द्रकला श्रेष्ठमाथि ६–०, ६–१ को जित पाइन् । पश्चिमाञ्चलकी गंगाले एपीएफकी एनी माथेमालाई ४–६, ७–५, ६–१ ले र आर्मीकी इरा रावतले एपीएफकी इन्द्रकलालाई ६–०, ६–० को सेटमा पन्छाए । 